I. Johdanto: Keskiajan kirjailijoita. 
Vasta hitaasti alkoi keskiajan lähetessä loppuansa se 
usva hälvetä, joka muun maailman silmiltä oli peittänyt 
syrjäisessä Pohjolassa sijaitsevan Suomen. Naapuriensa 
kanssa olivat tosin maamme asukkaat, sekä lappalaiset että 
myöhemmin saapuneet suomalaiset heimot, joutuneet sekä 
ystävinä että vihollisina tekemisiin, ja he olivatkin näille, 
lähinnä skandinaaveille ja slaaveille, siitä syystä paremmin 
tunnetut. Olivathan Ruotsin kuninkaat käyneet sotaret- 
killä Suomessa, mahdollisesti tehneet laajempiakin valloi- 
tuksia täälläpäin, kuten muinaissaduissa kerrotaan, ja koet- 
tivathan toiselta puolen Venäjän ruhtinaatkin laskea luo- 
teiset naapurinsa, suomalaiset heimot, valtansa alle. Löysi- 
väthän vähitellen myös saksalaiset kauppiaat tien meidän 
rannoillemme. Kaukaisemmille kansoille Suomi kuitenkin 
pysyi miltei tuntemattomana, eikä mitään tarkempaa ja 
perusteellisempaa käsitystä maastamme ja sen asukkaista 
sentähden keskiajan kirjallisuudessakaan tavata. 
Tosin löytyy kohtia tämän ajan tekijäin esityksissä, 
jotka ovat jossain, läheisemmässä tai kaukaisemmassa yh- 
teydessé Suomen ja suomalaisten kanssa, mutta ne ovat 
harvat, hämärät ja osaksi riidanalaiset. Tahdomme kui- 
tenkin lyhyesti kosketella muutamia sellaisia kirjailijoita, 
varsinkin niitä, joiden lausunnot ovat lähteenä ja perus- 
tuksena myöhempäin aikojen esityksille, mitkä olemme ot- 
taneet tutkimuksemme varsinaiseksi esineeksi. 
